12. ΑΠΟΦΑΣΗ ΥΠΟΥΡΓΟΥ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ  ΤΕΧΝΟΛΟΓΙΑΣ Αριθ. 3539(ΦΟΡ) 354 της 9 Απρ. 1987/3 Μαρτ. 1988 (ΦΕΚ Β΄116 Σύσταση - Συγκρότηση Υπηρεσιακού Συμβουλίου του Εθνικού Κέντρου Κοινωνικών Ερευνών. Έχοντας υπόψη: Τις διατάξεις: 1.Του άρθρ. 14 του Νόμ. 1586/86 «βαθμολογική διάρθρωση των θέσεων του δημοσίου, ΝΠΔΔ και ΟΤΑ» (ΦΕΚ 37/Α/86). 2.Του Π.Δ. 611/77 «υπαλληλικός κώδιξ» όπως αυτός τροποποιήθηκε και συμπληρώθηκε μεταγενέστερα, αποφασίζουμε: 1.Συνιστούμε στο Εθνικό Κέντρο Κοινωνικών Ερευνών (ΕΚΚΕ) συλλογικό όργανο με τίτλο «Υπηρεσιακό Συμβούλιο υπαλλήλων του Εθνικού Κέντρου Κοινωνικών Ερευνών» για την κρίση των υπαλλήλων του. 2.Το παραπάνω συμβούλιο είναι πενταμελές και συγκροτείται ως εξής: α.Από ένα μόνιμο υπάλληλο με βαθμό Α’ του Εθνικού Κέντρου Κοινωνικών Ερευνών (ΕΚΚΕ) προϊστάμενο δ/νσης και από δύο μόνιμους υπαλλήλους της Γενικής Γραμματείας Έρευνας και Τεχνολογίας με βαθμό Α’, από τους οποίους ένας ορίζεται πρόεδρος με τους αναπληρωτές τους, μονίμους υπαλλήλους με βαθμό Α’ του ΕΚΚΕ και της Γενικής Γραμματείας Έρευνας και Τεχνολογίας αντίστοιχα. Σε πειθαρχικές υποθέσεις το ένα από τα παραπάνω μέλη που έχει ορισθεί ως πρόεδρος αντικαθίσταται από τον πρόεδρο του Διοικητικού Συμβουλίου του εθνικού Κέντρου Κοινωνικών Ερευνών (ΕΚΚΕ) με αναπληρωτή του τον τακτικό πρόεδρο του Συμβουλίου. β.Από δύο αιρετούς εκπροσώπους των υπαλλήλων του ΕΚΚΕ που εκλέγονται με άμεση καθολική και μυστική ψηφοφορία. Ο τρόπος, η διαδικασία και οι προϋποθέσεις της εκλογής καθορίζονται με απόφαση του Υπουργού Προεδρίας της Κυβέρνσης που εκδίδεται ύστερα από γνώμη της ΑΔΕΔΥ. Κατά την πρώτη εφαρμογή του Νόμ. 1586/86 τα μέλη του υπό στοιχ. Β της παρ. 2 της παρούσης απόφασης υποδεικνύονται από το Σύλλογο υπαλλήλων του ΕΚΚΕ, χωρίς υπόδειξη της ΑΔΕΔΥ σύμφωνα με το άρθρ. 14 αρ. 10 εδαφ. β. Για την αλλαγή της συνθέσεως του άνω Υπηρεσιακού Συμβουλίου βλέπε την 14403 (φορ) 1025/37 Δεκ. 1990 (ΦΕΚ Β’ 774) απ. Υπ. Βιομ. Ενεργ. και Τεχν. κατωτ. αριθ. 13. 3.Γραμματέας του Υπηρεσιακού Συμβουλίου ορίζεται υπάλληλος με Β’ τουλάχιστον βαθμό μαζί με τον αναπληρωτή του υπάλληλο του ίδιου βαθμού με απόφαση του Υπουργού Βιομηχανίας, Ενέργειας και Τεχνολογίας. 4.Η θητεία του παραπάνω Συμβουλίου ορίζεται διετής με απόφαση του Υπουργού Βιομηχανίας, Ενέργειας και Τεχνολογίας, που εκδίδεται μέσα στο μήνα Δεκέμβριο του δεύτερου έτους της θητείας των μελών του. Κατά την πρώτη εφαρμογή του Νόμ. 1586/86 η θητεία των μελών του Συμβουλίου λήγει στις 31.12.87. 5.Οι υποθέσεις που εκκρεμούν κατά τη δημοσίευση της απόφασης αυτής στα υφιστάμενα Υπηρεσιακά Συμβούλια και για τις οποίες δεν έχει ληφθεί απόφαση, κρίνονται από το Υπηρεσιακό Συμβούλιο που συνιστάται με την απόφαση αυτή. 